
1. Uvod

CEKOM NI NG je pravni subjekt koji je osnovan radi poticanja gospodarskog razvoja putem primjene istraživanja i razvoja i komercijalizacije inovacija u poslovnom sektoru.
Glavni cilj CEKOM-a je povećati konkurentnost poslovnog sektora kroz ulaganja u istraživanje i razvoj, te povećanje ulaganja poslovnog sektora u istraživanje i razvoj.

Poslovi	i	zadaci	u	2024. godini	usmjereni	su	na	završenje	projekta	CENTAR
KOMPETENCIJA  ZA   NAPREDNO   INŽENJESTVO  NOVA  GRADIŠKA  te  doprinosi
ostvarenju misije i ciljeva ovog strateškog istraživačko razvojnog projekta.

Tijekom 2024. godine plan je provesti svih 7 kolaborativnih razvojno istraživački projekata, instalirati svu potrebnu opremu, započeti provoditi edukacije i započeti pružati R&D usluge.

Planiran ukupan implementacijski period CEKOM-a je 54 mjeseca s tim da investicijska faza traje 18 mjeseci a operativna faza 36 mjeseci. Razdoblje provedbe projekta traje od 01. srpnja 2020. godine do 01. siječnja 2025. godine.

Ključne aktivnosti u Investicijskoj fazi projekta uključuju: izvođenje građevinskih radova (okvirna vrijednost 5,6 mil. EUR), nabava opreme i usluga (okvirna vrijednost 3,8 mil. EUR), unapređenje regionalne i međunarodne suradnje; uspostavu tehničke strukture CEKOM-a, te edukaciju zaposlenika CEKOM-a (6 djelatnika).

Ključne aktivnosti u operativnoj fazi projekta uključuju provođenje sedam kolaborativnih RDI projekata u ciljanim TPP
· industrijsko istraživanje i eksperimentalni razvoj,
· izradu pet studija izvedivosti za poduzetnike (okvirna vrijednost oko 3,6 mil. EUR),
· pružanje RDI usluga i edukacijskih programa u području naprednog inženjerstva,
· razvoj novih proizvoda i usluga, transfer tehnologije i komercijalizacije inovacija,
· ispitivanje kvalitete i certificiranje,
· upravljanje intelektualnim vlasništvom,
· najam prostora i opreme, te aktivnosti upravljanja projektom i aktivnosti vidljivosti i komunikacije.


2. PLAN RADA ZA 2024. godinu

U skladu sa strategijom poslovanja Društva ključne i prioritetne aktivnosti u 2024.g. su usmjerene na završetak provedbe projekta Centar kompetencija za napredno inženjerstvo Nova Gradiška, završetak istraživanja i razvoja novih proizvoda, te završetak svih 7 kolaborativnih razvojno istraživačkih projekata. Planirane aktivnosti vezano uz provođenje projekta tijekom 2024. godine uključuju:
· Nabavljena i instalirana tehnološka oprema (Laboratorij za 3D tehnologije, Laboratorij za visoko brzinsku obradu, Laboratorij za automatizaciju i robotiku, Laboratorij za toplinsku obradu),
· Razviti visoko kvalitetne usluge u ključnim strateškim područjima: razvojno istraživačke aktivnosti u području naprednog inženjerstva,
· Inovacijski programi za MSP,
· Programi podrške suradnje akademske i poslovne zajednice i transfer tehnologije,
· Unapređenje konkurentnosti poslovnog sektora  i regije uspostavom razvojno istraživačke infrastrukture i  povećanim ulaganjem u razvoj novih proizvoda i usluga zasnovanim na aktivnostima  istraživanja i razvoja,  s posebnim naglaskom na učinkovito upravljanje okolišem i resursima, te unapređenje atraktivnosti poslovnog i investicijskog okruženja Regije,
· Učinkovita suradnja, koncentriranje znanja i tehnologija, transfer znanja i tehnologije između partnera, te intenziviranje suradnje između poslovnog i znanstveno-istraživačkog sektora i usmjeravanje RDI aktivnosti prema potrebama gospodarstva, s ciljem stvaranja novih poslova i unapređenja konkurentnosti,
· Provedbu kolaborativnih razvojno istraživačkih projekata (industrijsko istraživanje i eksperimentalni razvoj)  u okviru ciljanih prioritetnih tematskih područja, ubrzavanje razvoja i implementacije inovativnih, unaprijeđenih, efikasnijih proizvoda, usluga i procesa više dodane vrijednosti u skladu s potražnjom kupaca i korisnika, te povećanje izvoza i  internacionalizacija poslovanja za nove proizvode i usluge nastale kao rezultat RDI i inovacijskih aktivnosti,
· Doprinos rješavanju društvenih izazova u području klimatskih promjena i učinkovitosti resursa, zdravlja, energetske sigurnosti, održivog prometa, okolišno prijateljske proizvodne metode,
· Povećanje broja diplomanata u ciljanim područjima s ciljem poticanja pametne specijalizacije,
· Promocija mobilnosti istraživača i razmjene ideja, internacionalizacija, 
· Povećanje tehnološkog prelijevanja  rezultata istraživanja u gospodarstvo regije
· Uspostava razvojno istraživačke suradnje između poslovnog sektora, R&D institucija i sveučilišta na regionalnoj i međunarodnoj razini.

Društvo ima 12 zaposlenih, projektni tim koji se sastoji od projekt menadžera, marketing menadžera i projektnog administratora, istraživača, tehničara te čistačice. 

U 2024. godini plan je završiti s dijelom realizacije 7 kolaborativnih razvojno istraživačkih projekata, unaprijediti znanja i povećati svijest MSP-a i građana o prednostima usvajanja mjera orijentiranih na ekološku i energetsku učinkovitost, te o svim uslugama i ponudi dostupnoj u sklopu CEKOM-a. Također, plan je započeti s programima edukacija i intenzivno raditi na razvoju novo osnovanih tehnoloških tvrtki (start-up i spin-off) u ciljanim tehnološkim područjima.

Realizacijom projekta CEKOM NI NG  stvara se pozitivan utjecaj na cjelokupnu regionalnu i nacionalnu ekonomiju:  
· Doprinos pametnom i održivom razvoju regije - potpora ulaganju tvrtki u RDI;  potpora razvoju inovacijskih sposobnosti u regiji;  potpora kreiranju i rastu novih tehnološki orijentiranih tvrtki, 
· Rješavanju društvenih izazova,
· Stvaranja prilike mladima za rad u poticajnom okruženju i ostanak u Regiji; smanjenje trajnog odljeva mozgova iz Regije razvojem RDI infrastrukture koja će pružiti priliku znanstvenicima i studentima da rade u poticajnom radnom okruženju; 
· Povećanje broja diplomanata u ciljanim područjima s ciljem poticanja pametne specijalizacije,
· Promocija mobilnosti istraživača, internacionalizacija, kreiranje socijalnog kapitala,
· Povećanje tehnološkog prelijevanja  rezultata istraživanja u gospodarstvo regije, 

Projekt je usmjeren na ciljana TPP utvrđena u S3, predstavlja daljnju nadogradnju razvoja poduzetničke infrastrukture (Industrijski park, Poslovno inovacijsko potporni centar Nova Gradiška, Tehnološki inkubator), te ima pozitivan efekt na unapređenje konkurentnosti i atraktivnosti regije za rad i življenje.

CENTAR KOMPETENCIJA ZA NAPREDNO INŽENJERSTVO NOVA GRADIŠKA, kao dio inovacijske infrastrukture  RH, osmišljen je  u svrhu pružanja podrške podizanju kapaciteta poslovnog sektora, uglavnom MSP-a kojima nedostaju vlastiti kapaciteti za istraživanje i razvoj, kako bi provodili projekte istraživanja i razvoja, osobito one usmjerene na razvoj i primijenjena istraživanja i komercijalizaciju rezultata u ciljanim tematskim područjima sukladno Strategiji pametne specijalizacije RH (S3).
Ključne usluge CEKOM-a uključuju provođenje RDI u ciljanim TPP (industrijsko istraživanje i eksperimentalni razvoj) u ključnim strateškim područjima: razvojno istraživačke aktivnosti u području Naprednog inženjerstva – razvoj proizvoda, napredni proizvodni procesi, inovacijski programi za MSP-a,  programi za podršku suradnje akademske i poslovne zajednice i transfera tehnologije, obrazovanje u području naprednog inženjerstva, upravljanje inovacijama i tehničkim vještinama; namijenjene podršci poduzetnicima u njihovim nastojanjima za postizanje konkurentnosti u sektorima visoke tehnologije i jačanju znanstvenog potencijala. 
U okviru projekta planirana je provedba trening programa u području novih tehnologija: razvoj novih proizvoda - brza izrada prototipova i reverzibilni inženjering, visokobrzinska obrada metala, te automatizacija i robotika.

Projekcija prihoda i primitaka temelji se na sveobuhvatnom ispitivanju interesa poslovnog sektora u regiji za korištenjem usluga CEKOM NI NG, kao i na iskustvima sličnih usporedivih organizacija u EU.
U cilju osiguranja financijske održivosti CEKOM NI NG planirano je sudjelovanje, zajedno s pojedinim partnerima, u EU programima za Istraživanje, inovacije i konkurentnost (HORIZONT 2020, COSME, te drugih programa zajednice, kao i u programima financiranih iz sredstava Proračuna RH.  
Razumno je očekivati da će uspostavljena infrastruktura, organizacijska mreža te paket usluga i obrazovnih programa koji će se nuditi u sklopu CEKOM NI NG osigurat dugoročnu financijsku održivost ovoga projekta.

Kako bismo osigurali financijsku održivost CEKOM-a u 2024. godini i dalje, poduzeli smo značajne korake u prijavljivanju projekata na međunarodne grantove i fondove. Imamo razloga vjerovati u uspjeh naših prijava na sljedeće programe:
1. Interreg Hrvatska-Srbija: Ovaj program prekogranične suradnje pruža nam priliku za suradnju na projektima koji promiču održivi ekonomski i društveni razvoj između Hrvatske i Srbije. Nadamo se da će naši projekti biti odobreni, čime bi se potaknula inovacija i razvoj u ključnim područjima našeg rada.
2. Interreg Hrvatska-Bosna i Hercegovina-Crna Gora: Ovaj program cilja na jačanje integracije i teritorijalne kohezije među uključenim zemljama. Naši prijavljeni projekti usmjereni su na unapređenje kapaciteta u područjima kao što su metaloprerađivačka industrija, aditivna proizvodnja i automatizacija, što bi moglo donijeti znatna sredstva i otvoriti nove mogućnosti suradnje.
3. Projekt Ciljana Znanstvena Istraživanja: Ovaj projekt, koji smo prijavili ove godine, fokusira se na specifične izazove i potrebe u sektoru naprednog inženjerstva. S obzirom na inovativni pristup i znanstvenu vrijednost, vjerujemo da će projekt privući značajna financijska sredstva koja će doprinijeti našem daljnjem razvoju i istraživačkom radu.
Svjesni smo izazova koji postoje u osiguravanju kontinuirane financijske podrške, no optimistični smo u pogledu naših trenutnih prijava i posvećeni smo pronalasku novih mogućnosti financiranja. Uspjeh u ovim inicijativama omogućit će nam ne samo da nastavimo s našim trenutnim projektima već i da proširimo naše djelovanje i utjecaj u regiji.

Planirano je da će se istraživačka infrastruktura koristiti pretežno za neekonomske djelatnosti – provedba razvojno istraživačkih aktivnosti  i  edukacijskih aktivnosti u području naprednog inženjerstva (min. 80%), dok će ekonomska aktivnost biti isključivo sporedne prirode. 
Planirana je, pored provedbe ne-ekonomskih aktivnosti, provedba razvojno istraživačkih aktivnosti i edukacijskih aktivnosti, kao aktivnosti ekonomskog karaktera, a temeljem čega se planira ostvarenje značajnih prihoda u 2024. i 2025. godini.

Primarnim ne-ekonomskim aktivnostima organizacija za istraživanje i širenje znanja i istraživačkih infrastrukture smatra se:  
· edukacija u svrhu većeg broja kvalificiranijih ljudskih resursa,
· neovisno istraživanje i razvoj za više znanja i bolje razumijevanje, uključujući kolaborativni IRI pri kojem organizacije za istraživanje i širenje znanja ili istraživačka infrastruktura učinkovito surađuju,
· neisključivo i nediskriminacijsko širenje rezultata istraživanja, primjerice podučavanjem, bazama podataka s otvorenim pristupom, otvorenim publikacijama ili računalnim programima s otvorenim kodom.

Ne-ekonomske aktivnosti organizacije:
1. Istraživanje i Razvoj (R&D):
· Razvoj prototipa i testiranje inovacija u laboratorijima.
· Suradnja s akademskim institucijama i drugim istraživačkim centrima na zajedničkim projektima.
· Rad na unapređenju postojećih tehnologija i istraživanju novih pristupa u metaloprerađivačkoj industriji, aditivnoj proizvodnji, robotici i automatizaciji.
2. Edukacija i Obuka:
· Organizacija seminara, radionica i tečajeva za profesionalce iz industrije i studente.
· Partnerstvo s obrazovnim ustanovama za pružanje praksi i stažiranja.
· Pokretanje mentorstva i programa prenošenja znanja unutar industrije.
3. Suradnja i Umrežavanje:
· Uspostavljanje i održavanje partnerstava s lokalnim i međunarodnim organizacijama, uključujući privatni i javni sektor.
· Sudjelovanje u konferencijama, sajmovima i B2B događanjima za razmjenu znanja i iskustava.
· Pokretanje zajedničkih inicijativa s industrijom i akademijom za promicanje inovacija.
4. Promicanje Inovacija i Tehnološkog Transfera:
· Aktivno sudjelovanje u prenošenju tehnoloških inovacija iz istraživačkih laboratorija u komercijalne primjene.
· Savjetovanje i podrška malim i srednjim poduzećima u implementaciji novih tehnologija.
· Organiziranje događanja usmjerenih na demonstraciju novih tehnoloških dostignuća i njihovu praktičnu primjenu.
5. Društvena Odgovornost i Održivi Razvoj:
· Programi usmjereni na ekološku održivost i energetsku učinkovitost.
· Sudjelovanje u projektima koji podržavaju lokalnu zajednicu i promiču STEM (znanost, tehnologija, inženjerstvo, matematika) edukaciju.
· Razvoj i implementacija projekata usmjerenih na društveni razvoj i unapređenje kvalitete života.
6. Interni Razvoj Organizacije:
· Razvoj internih kapaciteta, uključujući trening i profesionalni razvoj zaposlenika.
· Poboljšanje internih procesa i infrastrukture za efikasnije upravljanje resursima i projektima.
Ove ne-ekonomske aktivnosti su ključne za dugoročni razvoj i održivost CEKOM-a, jer ne samo da podržavaju tekuće poslovne ciljeve, već također pomažu u izgradnji reputacije kao centra izvrsnosti i inovacija.

U okviru CEKOM NI NG planirana je provedba prvenstveno ne-ekonomskih aktivnosti dok je ekonomska uporaba isključivo sporedne prirode, to jest da je riječ o djelatnosti koja je  nerazdvojivo povezana s glavnom neekonomskom uporabom infrastrukture, a opseg joj je ograničen. Ekonomske djelatnosti upotrebljavaju isti input (materijal, oprema, radna snaga i fiksni kapital) kao i neekonomske djelatnosti, a kapacitet koji se svake godine dodjeljuje toj ekonomskoj djelatnosti ne premašuje 20 % ukupnog godišnjeg kapaciteta istraživačke infrastrukture, odnosno činiti će do 17% kapaciteta.








	 
	Kalkulacija  -  NE-EKONOMSKE AKTIVNOSTI
	Jed. Mjere
	jed.cijena

	 
	 
	 
	 

	1.
	Nematerijalni troškovi - opći troškovi
	sati
	110

	2.
	Opći administrativni troškovi
	 
	 

	 
	    Troškovi alata
	EUR / satu
	4,64

	 
	Indirektni materijalni troškovi
	EUR / satu
	3,32

	 
	Električna energija
	EUR / satu
	3,32

	3.
	TROŠKOVI USLUGA 
	EUR / satu
	3,98

	 
	 
	 
	 

	 
	UKUPNI TROŠKOVI
	 
	29,85

	 
	PRODAJNA CIJENA
	 
	39,81






3. FINANCIJSKI PLAN DRUŠTVA ZA 2024. GODINU

Financijski podaci nalaze se u posebnom dokumentu koji je sastavni prilog ovog Plana.


4. PLAN ULAGANJA U DUGOTRAJNU IMOVINU

U 2024. godini plan je završiti izgradnju kompletnu poslovnu infrastrukturu.

Projekt CEKOM NI NG uključuje izgradnju poslovne građevine, ulaganje u nabava strojeva, uređaja i opreme - tehnološke oprema, ICT, namještaj.

Projekt uključuje izgradnju poslovne građevine bruto površine  3.074 m2, odnosno neto površine 2.777,84 m2 koja uključuje 559,16 m2 laboratorijskog prostora, 654,53 m2 uredskog prostora, 261,28 m2 konferencijskog i učioničkog prostora, sale za sastanke i izložbeni prostor, te prateći prostor.

Tablica 3. Namjena prostora
	 
	PRIZEMLJE (m2)
	1. KAT (m2)
	2. KAT (m2)
	UKUPNO (m2)

	Uredski prostor 
	225,77
	237,65
	191,11
	654,53

	Laboratorijski prostor
	140,06
	209,55
	209,55
	559,16

	Sala za sastanke
	71,09
	31,72
	31,72
	134,53

	Konferencijska sala / učionice
	 
	130,64
	130,64
	261,28

	Izložbeni prostor
	 
	 
	64,64
	64,64

	Ostali prostor zajedničke namjene
	536,82
	290,70
	276,18
	1.103,70

	UKUPNO
	973,74
	900,26
	903,84
	2.777,84

	
	
	
	
	



Uredski prostor  -  21 zajednički ured,  površina  20 – 34 m2,
Laboratorijski prostor – 8 laboratorija, površina oko 70 m2,
Dvorane za sastanke – 3;  Konferencijska sala – 2; Izložbeni prostor – 1,
Ostali prostori zajedničke namjene – ulazni prostor, hodnici, sanitarni prostor,

Zgrada je projektirana i biti će izgrađena u skladu s LEED standardom održive gradnje čime će se osigurati izgradnja građevine najvišeg standarda (“pametna zgrada”).

Navedeno ulaganje uključuje ulaganje u nabava strojeva, uređaja i opreme za: 
· LABORATORIJ  ZA  3D TEHNOLOGIJE, 
· LABORATORIJ ZA VISOKOBRZINSKU OBRADU METALA, 
· LABORATORIJ ZA AUTOMATIZACIJU I ROBOTIKU, 
· LABORATORIJ ZA TOPLINSKU OBRADU
· INFORMATIČKA I KOMUNIKACIJSKA OPREMA
· NAMJEŠTAJ
· FOTONAONSKA ELEKTRANA

Popis opreme koja se nabavlja:

1.  LABORATORIJ ZA 3 D TEHNOLOGIJU – 870.993,43 €
1.1. 3D Printer 
1.2. Erozimat 
1.3. 3D Skener
1.4.  Softver  za generativni dizajn
1.5.  Softver za povratno inženjerstvo
2.  LABORATORIJ ZA VISOKOBRZINSKU OBRADU – 1.116.995,60 €
2.1. Visokobrzinski 5 osni obradni centar 
2.2. Tokarski centar s C i Y osi
2.3. CNC uređaj za prednamještanje i umjeravanje alata
2.4.  Softver za upravljanje alatima i integraciju
2.5. Mjerna ruka sa skenom
2.6. Trodimenzionalni mjerni uređaj
2.7. Uređaj za indukcijsko stezanje alata
2.9. ESPRIT Licence 
2.10. SolidWorks Professional 2021 
2.11. Alat za visokobrzinski 5 osni obradni centar
2.13. Alat za 5 osni obradni centar
2.12. Prijenosna mjerna oprema
2.13..  Uređaj za ispitivanje tvrdoće po Rockwellu
2.14.  Uređaj za ispitivanje tvrdoće po Vickersu
2.15.  Rendgenski analizator s kalibracijom za legure i plemenite metale
3. LABORATORIJ ZA AUTOMATIZACIJU I ROBOTIKU – 417.506,68 €
3.1. Visokobrzinska 6 osna robotska ruka
3.2. Robotski sustav
4. LABORATORIJ ZA TOPLINSKU OBRADU – 895.715,87 €
4.1.  Peć za vakumsko kaljenje
4.2.  Peć za atmosfersko kaljenje
5. ICT – 304.324,36 €
6. NAMJEŠTAJ – 122.858,86 €
7. Fotonaponska elektrana – 44.788,96 €


Troškovi amortizacije dugotrajne imovine nabavljene u okviru ovog projekta obračunati su na osnovu linearne metode primjenom sljedećih parametara:
	Građevina 			životni vijek 20 godina    	stopa amortizacije 5%
Tehnološka oprema		životni vijek 8 godina	stopa amortizacije 12,5%
Namještaj			životni vijek 10 godina	stopa amortizacije 10%
ICT oprema			životni vijek 6 godina	stopa amortizacije 16,67%
	Foto-naponska elektrana	životni vijek 12 godina	stopa amortizacije 8,33%

te je na osnovu navedenih troškova izračunata preostala vrijednost imovine.

Tablica 4. Obračun troškova amortizacije
	Stavka
	Vrijednost 
	Životni vijek (godina)
	Godina u  upotrebi u Godini 10
	Preostala vrijednost u Godini 10

	Građevina
	5.649.133,48
	20
	9
	3.107.593,87

	Oprema
	 
	 
	 
	 

	    Tehnološka
	3.301.248,39
	8
	8
	0

	    IT
	608.716,44
	6
	8
	202.905,43

	    Namještaj
	122.850,49
	10
	8,5
	18.427,63

	    Foto-naponska elektrana
	44.793,95
	12
	8,5
	13.064,97

	Total:
	 
	 
	 
	3.341.991,77



Napomena: Planirana je zamjena kompletne ICT opreme u 9. godini projekta.






5. PLAN ZADUŽENJA I OTPLATA

U 2024. plan je u suradnji s Gradom Nova Gradiška osigurati vlastiti udio sredstava koji iznosi 1.592.673,71 € te sredstva za financiranje POVRATIVOG PDV-A u iznosu 943.659,17 € a sukladno Odluci o sufinanciranju projekta „Centar kompetencija za napredno inženjerstvo Nova Gradiška“ KLASA: 022-06/17-01/36, URBROJ: 2178/15-02-17-2 od 31.07.2017. godine.

Sredstva su osigurana dugoročnim kreditom kod poslovne banke. Kredit počinje s otplatom u 2025. godini

Interkalarna kamata u 2024. trebala bi 27.234,72 €. 





















6. ZAKLJUČAK

Definirani ciljevi poslovanja u 2024. godini u potpunosti su usklađeni i proizlaze iz definiranih strateških i financijskih planova razvoja društva Centar kompetencija za napredno inženjerstvo Nova Gradiška, te razvojnih planova Grada Nova Gradiška.

Iz Plana je vidljivo da su aktivnosti Društva usmjerene na poslove i aktivnosti provedbe projekta, te za poslovnu infrastrukturu (poslovnu građevinu, opremu, strojeve) i provedbu projektnih aktivnosti Centra kompetencija za napredno inženjerstvo Nova Gradiška.

Navedeni plan ukazuje da je u 2024. godini osiguran rast i razvoj, te likvidnost i profitabilnost Društva.

U Novoj Gradiški, 20.11.2023. godine.



Direktor
Adam Đanić, univ.spec.oec.

